Dum unusquisque in hac vita consistit, summopere studere debet ne in examen justi judicis sine qualibet reparationis satisfactione veniens ab hac luce discedat. Igitur nos, in Dei nomine, Ansbertus et Celestus fratres et uxor ejus Rotildis, placuit nobis in hoc consensu unaque voluntate dare aliquid de rebus nostris Deo et sanctis apostolis ejus Petro et Paulo in monasterio Cluniensi, ubi domnus Hemardus abbas preesse videtur, tam pronobis ipsis, quam etiam pro nostris parentibus et pro omnibus christianis, videlicet et pro nostra in eodem loco sepultura; et ut filius ejus Wilelmus ibidem ad sepeliendum recipiatur. Sunt namque ipse res sitæ in pago Matisconense, in agro Saviniaco, in villa Vallis. Est scilicet et mansus indominicatus cum vinea et terris, pratis, silvis, pascuis, aquis aquarumque decursibus, molendinis, exitibus et regressibus, quesitum et ad inquirendum, et quantumcumque ibi visi sumus habere vel ad predictum alodum pertinere videtur per diversa loca et villis, excepto una vineola et campo insimul tenente in villa Nogerolio, quam mihi ego jam dictus Cælestus reservo, et excepto illas petiolas quas Maingaudo et Arnoldo dedimus, totum et ad integrum Deo et sanctis apostolis ejus, sicut superius insertum est, a die presenti tradimus, donamus atque transfundimus, ita ut ab hac die rectores predicti monasterii habeant licentiam exinde quicquid melius elegerint faciendi. Si quis vero, si nos ipsi, aut ullus ex heredibus nostris hanc donationis auctoritatem infringere temptaverit, in primis iram Dei et beatorum Petri ac Pauli offensionem incurrat, et deinceps auri libras X judiciali potestate, cui litem intulerit reddere cogatur, et hæc carta inconvulsa permanens, repetitio ejus nullum effectum optineat, stipulatione subnexa; manibus propriis firmavimus, et ad roborandum tradidimus. Actum monasterio Cluniaco publice. S. Ansberti atque Celesti, fratris ejusdem, qui hanc donationis cartam fieri et firmare rogaverunt. S. Willelmi, filii ejus, et Arsendis, neptis ipsius, qui in omnibus consenserunt. S. Drugiso, qui ex ore sua consensit. S. Teuza, qui consensit. S. Rotberti. S. Itgerii. S. Vulfradi. S. Ainonis. S. Bernardi. S. Duranni. S. Raculfi. S. Maingaudi. S. Richardi. S. Rigberti. S. Apgerio sacerdoti. S. Soavo. S. Eldeber. S. Teoerio. S. Freco. S. Rainaldi. S. Arnaldi. S. Elmaro. S. Secbaldi. Rodulphus, levita et monachus rogatus, ad vicem cancellarii, scripsit atque subscripsit tertia die mensis junii, quod est tertio nonas ejusdem suprascripti mensis, anno secundo incipiente ex quo cœpit Lotharius rex, filius Ludovici.